section_heading: Povijest
paragraph_text: Prva cestu u državi izgradio je 1916. godine, i to u samoj Monroviji jedan poduzetni američki diplomat. Ranih 1950-ih dva rođena Liberijca bili su liječnici, a još dva crnca liječnika bili su naturalizirani Haićani. Ukupno se u cijeloj zemlji moglo naći vjerojatno ni pet poznatih liječnika, osim u Firestoneu i u misionara. Sve do 1931. javna državna zdravstvena služba nije postojala. Više od 90 % žitelja bilo je nepismeno. Liberijski koledž, glavna visokoškolska ustanova, nije imao knjižnicu, laboratorij ni znanstvenu opremu. Zgradu koledža i bogoslovije Guttington, podigli su protestantski misionari pristigli 1836. u Cape Palmas, postupno se srušila usred nezdrave klime s jako učestalim obilnim kišama. Nakon 19 godina nedjelovanja nova zgrada tog koledža podignuta je na zdravijem mjestu Suakokou u unutrašnjosti.